CELEX: C2006/326/74
Language: da
Date: 2006-12-30 00:00:00
Title: Sag C-442/06: Sag anlagt den 26. oktober 2006 — Kommissionen for De Europæiske Fællesskaber mod Den Italienske Republik

30.12.2006   
            
            
               DA
            
            
               Den Europæiske Unions Tidende
            
            
               C 326/35
            
         Sag anlagt den 26. oktober 2006 — Kommissionen for De Europæiske Fællesskaber mod Den Italienske Republik
   (Sag C-442/06)
   (2006/C 326/74)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved D. Recchia og M. Konstantinidis, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 2, 3, 4, 5, 6, 7, 8, 9, 10, 11, 12, 13 og 14 i Rådets direktiv 1999/31/EF af 26. april 1999 om deponering af affald (1), idet den har vedtaget og opretholdt lovdekret nr. 36 af 13. januar 2003, med senere ændringer — der gennemfører direktiv 1999/31/EF i national ret — i kraft på en måde, der ikke er forenelig med direktivet.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Efter at have modtaget en klage, har Kommissionen undersøgt, om den nationale lovgivning er forenelig med direktiv 1999/31/EF. Den uforenelighed, som Kommissionen har fastslået, skyldes, at Den Italienske Republik har gennemført direktivet for sent. Direktivet fastsætter to forskellige ordninger, afhængigt af, om der er tale om nye eller bestående deponeringsanlæg. På grund af den sene gennemførelse, der er sket ved lovdekretet, bliver nogle deponeringsanlæg, der skulle have været genstand for den ordning, der er fastsat for nye deponeringsanlæg, i stedet genstand for den ordning, der er fastsat for bestående deponeringsanlæg.
   
      (1)  EFT L 182, s. 1.